อนุสรณ์ โจมตีรัฐบาลรายวัน กู้เยอะแต่ไม่มีรายละเอียด ปฏิเสธตรวจสอบ
นายอนุสรณ์ เอี่ยมสะอาด โฆษกพรรคเพื่อไทย ตอกย้ำ พ.ร.ก.กู้เงิน 3 ฉบับ รวมวงเงิน 1.9 ล้านล้าน โจมตีเป็นรายวัน รัฐบาลบิ๊กตู่ กู้เยอะ แต่ไม่มีรายละเอียด ปฏิเสธการตรวจสอบวันที่ 28 พ.ค.นายอนุสรณ์ เอี่ยมสะอาด โฆษกพรรคเพื่อไทย กล่าวถึงการอภิปราย 3 พระราชกำหนด (พ.ร.ก.) กู้เงิน วงเงินรวม 1.9 ล้านล้านบาท ว่า ก่อนการอภิปรายเข้าใจว่า ที่รัฐบาลไม่เปิดเผยรายละเอียด พ.ร.ก.กู้เงิน 3 ฉบับ วงเงิน 1.9 ล้านล้านบาท เพราะจะนำมาเปิดเผยในสภา แต่ผ่านการอภิปรายมาหลายวัน แม้จะพยายามให้ข้าราชการประจำมาช่วยชี้แจง ก็ยังไม่เห็นรายละเอียด ถือเป็นการกู้เงินครั้งประวัติศาสตร์ ที่กู้เยอะ แต่ไม่มีรายละเอียด ที่หนักไปกว่านั้น พล.อ.ประยุทธ์ จันทร์โอชา นายกฯและ รมว.กลาโหม บอกได้เพียงว่า ทุกคนเสียภาษีเหมือนกันหมด ประชาชนเป็นหนี้ ตนก็เป็นหนี้ด้วยนั้น เป็นการสารภาพเลยว่า รัฐบาลไม่มีรายละเอียดการบริหารจัดการเงินกู้ และไม่มีแนวทางการป้องกันการหาประโยชน์จากเงินกู้ของฝ่ายถืออำนาจรัฐ พล.อ.ประยุทธ์ ต้องยืนหัวแถวรับผิดชอบต่อคนทั้งประเทศ ไม่ใช่ต่อท้ายแถวรับผิดชอบเท่าคนทั้งประเทศ ทุกครั้งที่มีโอกาสยังพยายามจะโยนบาปไปให้รัฐบาลอื่น โยนยังไงก็โยนไม่พ้น เพราะ พล.อ.ประยุทธ์ ยึดอำนาจและสืบทอดอำนาจมา 6 ปีแล้ว และยังแสดงท่าทีในเชิงว่า จะไม่ปล่อยให้มีการตั้งคณะกรรมาธิการวิสามัญเพื่อติดตามตรวจสอบการใช้เงินกู้อย่างจริงจัง ยิ่งทำให้ประชาชนกังวลว่า จะมีการทุจริตคอร์รัปชันหรือใช้เงินกู้เพื่อแสวงหาประโยชน์ทางการเมืองหรือไม่แม้ประชาชนจะเสียภาษี เหมือนอย่างที่พล.อ.ประยุทธ์เสีย แต่ประชาชนไม่ได้สร้างหนี้ไว้ให้ลูกหลานตามชดใช้เหมือนอย่างที่พล.อ.ประยุทธ์ ทำฉะนั้นเคารพประชาชน ฟังเสียงประชาชนให้มาก ต้องเปิดพื้นที่ให้มีการตรวจสอบการใช้เงินกู้จากทุกภาคส่วน นายอนุสรณ์ กล่าว
นายอนุสรณ์ เอี่ยมสะอาด โฆษกพรรคเพื่อไทย ตอกย้ำ พ.ร.ก.กู้เงิน 3 ฉบับ รวมวงเงิน 1.9 ล้านล้าน โจมตีเป็นรายวัน รัฐบาลบิ๊กตู่ กู้เยอะ แต่ไม่มีรายละเอียด ปฏิเสธการตรวจสอบ
โควิด-19,ไวรัสโคโรนา,อภิปราย พ.ร.ก. เงินกู้,พ.ร.ก. เงินกู้,ประชุมสภา,อนุสรณ์ เอี่ยมสะอาด,เพื่อไทย,ข่าวทั่วไป